《偈三首》
宋代·释卿

蓬莱突兀无遮护，铁壁银山无入处。
有时关棙一时开，放出毒蛇当大路。
参禅人，早回顾，莫待临时生怕怖。
荆棘林中暗坐时，百尺竿头须进步。
三十三人老古锥，象转龙蟠曾指注。
休指注，成露布。蚊子上铁牛，无你下嘴处。

作者简介：释卿，住庆元府蓬莱寺。为南岳下十五世，太平慧勤禅师法嗣。《嘉泰普灯录》卷一六、《五灯会元》卷一九有传。今录诗三首。